สะพานอากาชิไคเกียว

สะพานอากาชิไคเกียว () หรือสะพานไข่มุก เป็นสะพานแขวนที่ยาวที่สุดในโลก โดยมีความยาวทั้งสิ้น 3,991 เมตร ความยาวช่วงกลางสะพาน 1,991 เมตร ตั้งอยู่ที่ประเทศญี่ปุ่น ก่อสร้างเสร็จเมื่อปี พ.ศ. 2541 สะพานแห่งนี้เป็นเส้นทางคมนาคมหลักระหว่างเมืองโคเบะบนเกาะฮนชู กับเมืองอิวายะบนเกาะอาวาจิ ข้ามช่องแคบอากาชิอันพลุกพล่าน สะพานเป็นส่วนหนึ่งของทางหลวงสายฮนชู - ชิโกะกุ ประวัติ ก่อนมีสะพานอากาชิไคเกียว การเดินทางข้ามช่องแคบอากาชิต้องใช้บริการเรือข้ามฟากซึ่งอันตรายมาก เนื่องจากช่องแคบอากาชิเป็นเส้นทางสัญจรทางน้ำที่หนาแน่นแห่งหนึ่ง อีกทั้งยังมีภัยธรรมชาติรุนแรงที่เกิดขึ้นอยู่เป็นประจำ จนกระทั่งในปี พ.ศ. 2498 ได้เกิดเหตุการณ์เรือข้ามฟากสองลำเกิดอับปางลงกลางทะเล ทำให้มีผู้เสียชีวิตซึ่งส่วนมากเป็นเยาวชนจำนวน 168 ราย อันเป็นเหตุการณ์สะเทือนใจ ทำให้รัฐบาลญี่ปุ่นในขณะนั้นริเริ่มโครงการก่อสร้างสะพานแขวนขึ้นในบริเวณดังกล่าว ซึ่งแผนการเดิมนั้นสร้างเป็นสะพานสำหรับรถยนต์และทางรถไฟ แต่เมื่อมีการลงมือก่อสร้างสะพานขึ้นในปี พ.ศ. 2529 ก็ได้มีการเปลี่ยนแปลงแบบให้เป็นสะพานสำหรับรถยนต์เพียงอย่างเดียว ประกอบด้วยถนน 6 เลน การก่อสร้างเริ่มต้นขึ้นอย่างเป็นทางการในเดือนพฤษภาคม พ.ศ. 2529 และเปิดใช้งานอย่างเป็นทางการในวันที่ 5 เมษายน พ.ศ. 2541 รูปภาพ อ้างอิง แหล่งข้อมูลอื่น Akashi Kaikyo Bridge ที่ฐานข้อมูลโครงสร้าง (Structurae)